stanford-oval/wikipedia huggingface dataset:
Luettelo 2000-luvun suomalaisista elokuvista
2003

| Nimi | Ohjaaja | Näyttelijät | Tyylilaji | Huomioitavaa |  |  |
| --- | --- | --- | --- | --- | --- | --- |
2003
| Beatlehem | Pekka Karjalainen | Mikko Nousiainen, Pihla Penttinen, Kai Lehtinen | tv-elokuva |  |  |  |
| Broidit | Esa Illi | Max Bremer, Aaro Vuotila | draama |  |  |  |
| Bugi Fiction legenda sormuksesta | Markus Staaf | Ilkka Aro, Aki Hahto | toiminta | independent-tuotanto |  |  |
| Eila | Jarmo Lampela | Sari Mällinen, Ilkka Koivula, Hannes Suominen, Kristiina Halkola, Kari Hietalahti | draama | Jussit (2004):  paras ohjaus: Jarmo Lampela  paras naispääosa: Sari Mällinen  |  |  |
| Espoon viimeinen neitsyt | Hanna Maylett | Saila Laakkonen, Hennariikka Laaksola | draama |  |  |  |
| Helmiä ja sikoja | Perttu Leppä | Mikko Leppilampi, Laura Birn, Amanda Pilke | komedia | Jussit (2004):  paras miespääosa: Mikko Leppilampi  paras naissivuosa: Outi Mäenpää  |  |  |
| Huutajat – Screaming Men | Mika Ronkainen | Petri Sirviö, Mieskuoro Huutajat | dokumenttielokuva |  |  |  |
| Hymypoika | JP Siili | Reino Nordin, Jussi Nikkilä, Jarkko Niemi | draama |  |  |  |
| Kasvoista kasvoihin | Kristina Schulgin |  | dokumentti |  |  |  |
| Kohtalon kirja | Tommi Lepola, Tero Molin | Juha-Pekka Mikkola, Johanna Kokko | fantasia, toiminta, kauhu, western | independent-tuotanto |  |  |
| Kuoleman kasvot | Kiti Luostarinen | Leea Klemola | dokumentti |  |  |  |
| Mosku – lajinsa viimeinen | Tapio Suominen | Kai Lehtinen, Maria Järvenhelmi | draama, elämäkerta |  |  |  |
| Nainen kedolla | Juha Lehtola | Tiina Lymi, Markku Maalismaa, Hannu-Pekka Björkman | tv-elokuva |  |  |  |
| Nousukausi | Johanna Vuoksenmaa | Petteri Summanen, Tiina Lymi, Kari-Pekka Toivonen | komedia | Jussit (2004):  paras elokuva  paras käsikirjoitus: Mika Ripatti  paras musiikki: Kerkko Koskinen  |  |  |
| Näkymätön Elina | Klaus Härö | Natalie Minnevik, Tind Soneby | draama, lastenelokuva | Berliinin elokuvajuhlat (2003): Kristallikarhu parhaasta lasten- ja nuortenelokuvasta |  |  |
| Pahat pojat | Aleksi Mäkelä | Peter Franzén, Niko Saarela, Lauri Nurkse, Jasper Pääkkönen | rikos, draama | Jussit (2004):  paras kuvaus: Pini Hellstedt  paras äänisuunnittelu: Jyrki Rahkonen  yleisöäänestyksen voittaja  |  |  |
| Raid | Tapio Piirainen | Kai Lehtinen, Mari Rantasila, Oiva Lohtander | draama, rikos | Jussit (2004):  paras miessivuosa: Juha Muje  paras lavastus: Jukka Uusitalo  paras pukusuunnittelu: Pentti Tillder  |  |  |
| Sibelius | Timo Koivusalo | Martti Suosalo, Heikki Nousiainen, Miina Turunen | draama, elämäkerta |  |  |  |
| Sotalapset | Erja Dammert | Marja Kinos, Pentti Käppi, Irmeli Heimo | dokumentti | Jussit (2004):  paras dokumenttielokuva  paras leikkaus: Jukka Nykänen  Tampereen elokuvajuhlat: (2004): pääpalkinto yli 30-minuuttisten elokuvien sarjassa |  |  |
| Tuulikaappimaa | Matti Ijäs | Hannes Suominen, Vesa Vierikko | tv-elokuva |  |  |  |
| Tähtikeinu | Veli-Matti Saikkonen | Anna-Leena Härkönen, Vesa-Matti Loiri, Oskari Katajisto | draama, tv-elokuva |  |  |  |
| Vieraalla maalla | Ilkka Vanne | Ville Haapasalo, Irina Björklund | romanttinen komedia |  |  |  |
2006

| Nimi | Ohjaaja | Näyttelijät | Tyylilaji | Huomioitavaa |  |  |
| --- | --- | --- | --- | --- | --- | --- |
2006
| Duudsonit-elokuva | Jarno Laasala | Jarppi Leppälä, Jukka Hildén, Jarno Laasala, HP Parviainen | komedia |  |  |  |
| Graffiti meissä | Miika Ullakko | Miika Ullakko, Olli Similä, Maria Uusikylä | draama | independent-tuotanto |  |  |
| Isäni jalanjäljillä | Jörn Donner |  | lyhytelokuva, dokumentti |  |  |  |
| Isä meidän | Anne Laurila |  | dokumentti |  |  |  |
| Jadesoturi | Antti-Jussi Annila | Tommi Eronen, Markku Peltola, Krista Kosonen, Zhang Jingchu | wuxia, fantasia, toiminta | Jussit (2007):  paras musiikki: Kimmo Pohjonen ja Samuli Kosminen  paras pukusuunnittelu: Anna Vilppunen  |  |  |
| Kalteva torni | Timo Koivusalo | Martti Suosalo, Liisa Kuoppamäki, Seela Sella, Siiri Suosalo | draama, komedia | Jussit (2007):  paras naissivuosa: Seela Sella  |  |  |
| Kannatusta etsimässä | Risto Huru |  | dokumentti |  |  |  |
| Kansalainen Jussila | Saku Pollari | Petteri Jussila, Jutta Jussila, Jussi Parviainen | dokumentti, tv-elokuva |  |  |  |
| Keisarin salaisuus | Riina Hyytiä | Mika Ala-Panula, Anna Bentley, Heikki Hilander | animaatio, poliittinen satiiri | ensimmäinen suomalainen pitkä tietokoneanimaatioelokuva |  |  |
| Kenen joukoissa seisot | Jouko Aaltonen | Pekka Aarnio, Monna Kamu | dokumentti | Jussit (2007):  paras dokumenttielokuva  |  |  |
| Kolme suudelmaa | Matti Ijäs | Sulevi Peltola, Laura Birn, Anneli Ranta | tv-elokuva |  |  |  |
| Kummelin Jackpot | Pekka Karjalainen | Heikki Silvennoinen, Timo Kahilainen, Heikki Hela, Heikki Vihinen | komedia |  |  |  |
| Laitakaupungin valot | Aki Kaurismäki | Janne Hyytiäinen, Ilkka Koivula, Maria Järvenhelmi | draama, rikos | Jussit (2007):  paras elokuva   paras kuvaus: Timo Salminen   paras lavastus: Markku Pätilä  osallistui Cannesin elokuvajuhlille |  |  |
| Matti | Aleksi Mäkelä | Jasper Pääkkönen, Elina Hietala, Juha Veijonen | elämäkertaelokuva |  |  |  |
| Onni von Sopanen | Johanna Vuoksenmaa | Kaarlo Somerto, Minna Suuronen | draama, lastenelokuva, komedia |  |  |  |
| Pavlovin koirat | Arto Halonen | Sergei Knjazev | dokumentti |  |  |  |
| Riisuttu mies | Aku Louhimies | Samuli Edelmann, Matleena Kuusniemi, Mikko Kouki, Laura Malmivaara | draama, komedia | Jussit (2007):  paras miessivuosa: Mikko Kouki  |  |  |
| Rock’n Roll Never Dies | Juha Koiranen | Samuli Edelmann, Marjukka Halttunen | draama, komedia, musiikki |  |  |  |
| Saippuaprinssi | Janne Kuusi | Mikko Leppilampi, Pamela Tola, Outi Mäenpää | romanttinen komedia |  |  |  |
| Succubus | Sami Haavisto | Markus Salo | kauhu | independent-tuotanto |  |  |
| Suden arvoitus | Raimo O. Niemi | Tiia Talvisara, Janne Saksela | draama, seikkailu |  |  |  |
| Säpinää Hakunilassa | Jean Bitar |  | dokumentti |  |  |  |
| Unna ja Nuuk | Saara Cantell | Rosa Salomaa, Toni Leppe | fantasia, lastenelokuva | Jussit (2007):  paras äänisuunnittelu: Pietari Koskinen  |  |  |
| Valkoinen kaupunki | Aku Louhimies | Janne Virtanen, Susanna Anteroinen | draama |  |  |  |
2007

| Nimi | Ohjaaja | Näyttelijät | Tyylilaji | Huomioitavaa |  |  |
| --- | --- | --- | --- | --- | --- | --- |
2007
| Colorado Avenue | Claes Olsson | Ylva Ekblad, Birthe Wingren | draama, historia |  |  |  |
| Elää ja palaa | Iiris Härmä |  | dokumentti |  |  |  |
| Family Meeting | Heikki Kossi | Juho Kinaret, Robban Hagnäs | dokumentti, musiikki |  |  |  |
| Ganes | JP Siili | Eero Milonoff, Jussi Nikkilä, Olavi Uusivirta | draama, elämäkertaelokuva | Jussit (2008):  paras lavastus: Jukka Uusitalo  paras pukusuunnittelu: Helena Paavilainen-Takala  |  |  |
| Joulutarina | Juha Wuolijoki | Hannu-Pekka Björkman, Otto Gustavsson | lastenelokuva, fantasia | Jussit (2008):  paras kuvaus: Mika Orasmaa  |  |  |
| Katri ja Kaitsu | Jean Bitar |  | dokumentti, tv-elokuva |  |  |  |
| Katve | Matti Ijäs | Ylermi Rajamaa, Antti Lang, Lauri Tilkanen | tv-elokuva |  |  |  |
| Lieksa! | Markku Pölönen | Samuli Vauramo, Sanna-Kaisa Palo | draama, komedia, road-movie |  |  |  |
| Matka | Anastasia Lapsui, Markku Lehmuskallio |  | dokumentti |  |  |  |
| Miehen työ | Aleksi Salmenperä | Tommi Korpela, Jani Volanen, Maria Heiskanen, Stan Saanila | draama | Jussit (2008):  paras miespääosa: Tommi Korpela  paras miessivuosa: Jani Volanen  |  |  |
| Musta jää | Petri Kotwica | Outi Mäenpää, Martti Suosalo, Ria Kataja | draama, jännitys | Jussit (2008):  paras elokuva: tuottajat Kai Nordberg ja Kaarle Aho  paras ohjaus: Petri Kotwica  paras käsikirjoitus: Petri Kotwica  paras naispääosa: Outi Mäenpää  paras musiikki: Eicca Toppinen  paras leikkaus: Jukka Nykänen  |  |  |
| Raja 1918 | Lauri Törhönen | Martin Bahne, Minna Haapkylä, Hannu-Pekka Björkman, Tommi Korpela | sota | Jussit (2008):  paras äänisuunnittelu: Kyösti Väntänen  |  |  |
| Röllin sydän | Pekka Lehtosaari | Allu Tuppurainen, Saija Lentonen | animaatio, lastenelokuva |  |  |  |
| Saalis | Taru Mäkelä | Metti Seppälä | dokumentti |  |  |  |
| Saamelainen | Anastasia Lapsui, Markku Lehmuskallio |  | dokumentti |  |  |  |
| Sonic Mirror | Mika Kaurismäki |  | dokumentti, musiikki |  |  |  |
| Sooloilua | Lauri Nurkse | Saija Lentonen, Kari-Pekka Toivonen | romanttinen komedia | Jussit (2008):  paras naissivuosa: Kristiina Elstelä  |  |  |
| Suden vuosi | Olli Saarela | Krista Kosonen, Kari Heiskanen | draama |  |  |  |
| Tali-Ihantala 1944 | Åke Lindman, Sakari Kirjavainen | Marcus Groth, Onni Thulesius | sota |  |  |  |
| Talvinen matka | Visa Koiso-Kanttila | Kalle Koiso-Kanttila | dokumentti, musiikki |  |  |  |
| Uusi ihminen | Klaus Härö | Julia Högberg, Maria Lundqvist, Christoffer Svensson | draama | ruotsalais-suomalainen yhteistuotanto |  |  |
| V2 – Jäätynyt enkeli | Aleksi Mäkelä | Juha Veijonen | draama, rikos, jännitys |  |  |  |
| Yhden tähden hotelli | Ari Matikainen | Jorma Kääriäinen | dokumentti | Jussit (2008):  paras dokumenttielokuva   |  |  |
Aiheesta muualla

Elonet: Suomalainen elokuvatuotanto 2000–2009
Suomalainen elokuva Internet Movie Databasessa (englanniksi)
| n k Luettelot suomalaisista elokuvista |
| --- | --- |
 1900- ja 1910-luku  1920-luku  1930-luku  1940-luku  1950-luku  1960-luku  1970-luku  1980-luku  1990-luku  2000-luku  2010-luku  2020-luku
Linja-autoliitto

Linja-autoliitto ry on vuonna 1928 perustettu yritysmuotoisen linja-autoliikenteen etujärjestö. Linja-autoliiton tehtävänä on vaikuttaa julkiseen valtaan ja muihin keskeisiin sidosryhmiin siten, että liiton jäsenet voivat harjoittaa joukkoliikennettä taloudellisesti voittoa tuottaen osana valtakunnallista linja-autoliikenne- ja bussiasemaverkkoa. Liitto osallistuu bussiliikenteen ja sen eri liikennetyyppien kehittämiseen niin, että eri liikennepalvelutuotteet tyydyttävät mahdollisimman hyvin jäsentensä tarpeita. Linja-autoliiton toimisto sijaitsee Helsingin Lauttasaaressa.
Linja-autoliiton jäsenlehti ja alan ammattilehti on kuusi kertaa vuodessa ilmestyvä Bussiammattilainen. Sen edeltäjä oli vuosina 1966–1990 ilmestynyt Linja-auto-lehti.
Linja-autoliitto on yksi Huoltovarmuuskeskuksen niin kutsutun maakuljetuspoolin sopijaosapuolista. Maakuljetuspoolin tehtävänä on varmistaa maantie- ja rautatieliikenteen toimintaedellytykset kaikissa olosuhteissa.
Jäsenistö

Linja-autoliittoon kuuluu varsinaisina jäseninä noin 370 bussiyritystä, jotka työllistävät noin 11 000 henkilöä ja joiden omistuksessa on noin 6 000 bussia.lähde? Varsinaisten jäsenten lisäksi liitolla on yhteistyöjäseniä ja kannattajajäseniä.
Linja-autoliiton jäsenyritykset kuljettavat matkustajamäärillä eli kysynnällä mitattuna 72 prosenttia koko maan 345 miljoonasta bussimatkustajasta.lähde? Vuonna 2005 matkustajamäärä oli 250 miljoonaalähde? ja jakaantui eri liikennetyypeittäin.
Jäsenistön kokorakenne bussikalustolla mitattuna on monipuolinen. Pieniä, 1–5 bussin yrityksiä jäsenistöstä on 44 %, yli 50 bussia omistavia yrityksiä 6 %.lähde?
Organisaatio

Linja-autoliitolla on kahdeksan osastoa: Helsinki, Lounais-Suomi, Kaakkois-Suomi, Sisä-Suomi, Pohjanmaa, Itä-Suomi, Oulu ja Lappi.
Linja-autoliiton aluetason toiminnasta vastaa viisi aluepäällikköä. Helsingin osaston aluepäällikkö on Mikko Saavola, Lounais-Suomen ja Pohjanmaan osastojen Peter Ulmanen, Kaakkois-Suomen ja Itä-Suomen osastojen Matti Jolkkonen, Sisä-Suomen osaston Tuomo Kojo, ja Oulun ja Lapin osastojen Jukka Haavikko. Aluepäälliköiden tärkeimpänä tehtävänä on toimia linkkeinä linja-autoyrittäjien sekä paikallisten viranomaisten, kuntien ja muiden toimijoiden välillä. Linja-autoliiton jäsenyritykset ovat myös oman alueosastonsa jäseniä.
Liiton hallitukseen kuuluu puheenjohtaja ja 14 varsinaista jäsentä, jotka valitaan virallisessa liittokokouksessa kolmeksi vuodeksi kerrallaan. Puheenjohtajana on vuodesta 2009 lähtien ollut toimitusjohtaja Matti Vainio Salosta. Liiton toimitusjohtajana on vuodesta 1983 lähtien toiminut varatuomari Heikki Kääriäinen.
Linja-autoliiton alaisena toimii vuoden 1994 alussa perustettu yhtiö Bussialan Kehittämispalvelut Oy (BAK), jonka toimialana on joukkoliikenteeseen ja kuljetukseen liittyvä koulutus ja konsultointi, kehittämistoiminta, markkinointi, tiedottaminen ja julkaisutoiminta. BAK:n toimitusjohtaja ja Bussiammattilainen-lehden päätoimittaja on Saara Remes.
Kartelliepäilykset

Kilpailuvirasto teki syyskuussa 2011 ratsian Matkahuollon ja Linja-autoliiton pääkonttoreihin kartelliepäilyn vuoksi. Virasto epäilee Matkahuoltoa ja Linja-autoliittoa kilpailunrajoituslain 4 § ja 6 § rikkomisesta eli kilpailijoiden keskeisestä kielletystä yhteistyöstä sekä määräävän markkina-aseman väärinkäytöstä. Joulukuussa 2017 Markkinaoikeus tuomitsi Linja-autoliitolle ja Matkahuollolle sekä yhdeksälle linja-autoyhtiölle tai niiden yhteenliittymälle kullekin 100 000 euron seuraamusmaksun kilpailunrajoituslain rikkomisesta. Oikeus katsoi tuomittujen sulkeneen uusia reittiliikennevuoroja Matkahuollon matkapalvelujen ulkopuolelle ja jättäneen myöntämättä näille rahdinkuljetusoikeuksia. Toimet oli suunnattu lähinnä halpabussiyhtiö Onnibusia vastaan.  Elokuussa 2019 Korkein hallinto-oikeus korotti seuraamusmaksua Matkahuollon ja seitsemän linja-autoyhtiön osalta, jolloin Matkahuollon maksettavaksi tuli 4,3 miljoonaa euroa.
Kilpailuneuvosto tuomitsi vuonna 1997 Linja-autoliiton maksamaan valtiolle 100 000 markan seuraamusmaksun kilpailunrajoituslain rikkomisesta. Kilpailuneuvosto katsoi liiton rikkoneen kilpailuviraston vuonna 1993 myöntämän poikkeusluvan ehtoja antamalla hintasuosituksia Matkahuollon kautta myytäville lipuille ja ExpressBusille. Kilpailunrajoituslain mukaan kilpailijoiden välinen tai toimialayrityksen, kuten Linja-autoliitto, harjoittama hintayhteistyö on kiellettyä.
Kartelliepäilykset > Puheenjohtajat

Kaarlo Leander, Tampere 1928–1930
Toivo Rikkinen, Jyväskylä (Rikkinen & Lievonen, myöhemmin Jyväskylän Liikenne Oy) 1930
Akseli Kerttula, Viipuri (Tienhaaran Auto Oy) 1931
Heikki Nieminen, Huittinen (Lauttakylän Auto Oy) 1932–1953
Arvo Salima, Lappeenranta (Saimaan Osuus-Auto) 1953–1959
Kauko Sällälä, Espoo (Espoon Auto Oy) 1960–1975
Esko Penttilä, Tampere (Länsilinjat Oy) 1975–1995
Ilpo Ojala, Valkeakoski (Valkeakosken Liikenne Oy) 1995–2004
Martti Paunu, Tampere (Väinö Paunu Oy) 2004–2009
Matti Vainio, Salo (Vainion Liikenne Oy) 2009–2017
Jaakko Kyllönen, Kuhmo (A. Kyllönen Oy) 2018–
Kartelliepäilykset > Toiminnanjohtajat/toimitusjohtajat

Yrjö Wänttinen 1945–1955
Aarne Helkamo 1955–1970
Hannu Mäkipeska 1970–1983
Heikki Kääriäinen 1983–
Kirjallisuutta

Yrjö Raevuori: Linja-autoliikenteen vaiheet. Helsinki: Linja-autoliitto, 1948.
Matti Viitaniemi ja Aarne Mäkelä: Suomen linja-autoliikenteen historia. Helsinki: Linja-autoliitto, 1978.
Jari Kurkinen: Euroopan parasta bussiliikennettä: Linja-autoliitto 80 vuotta – Matkahuolto 75 vuotta. Helsinki: Linja-autoliitto, 2008.
Aiheesta muualla

Linja-autoliitto
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Suomi (KANTO) 2  Yhdysvallat
Luettelo Viitasaaren julkisista taideteoksista ja muistomerkeistä

Luettelo Viitasaaren julkisista taideteoksista ja muistomerkeistä sisältää Viitasaaren kaupungissa olevat pysyvät patsaat, muistomerkit ja muistolaatat. Luettelossa ovat omina luetteloinaan Viitasaaren julkiset teokset ja Tuulensuun veistospuiston teokset sekä Maanpuolustus- ja Omistajakivien muistolaatat.
Tuulensuun veistospuisto

| Julkinen teos | Paikka | Alue | Kartalla | Tekijä | Paljastusvuosi | Kuva | WD |
| --- | --- | --- | --- | --- | --- | --- | --- |
| Jäljet | Tuulensuun veistospuisto | Pasala | 63.2431°N, 25.8765°E | Hirvimäki, VeikkoVeikko Hirvimäki | 1994 |  |  |
| Kohtaaminen | Tuulensuun veistospuisto | Pasala | 63.2436°N, 25.8766°E | Jylhä, PekkaPekka Jylhä | 2002 |  |  |
| Liekit | Tuulensuun veistospuisto | Pasala | 63.2437°N, 25.8744°E | Kananen, ArvoArvo Kananen | 1997 |  |  |
| Omatunto | Tuulensuun veistospuisto | Pasala | 63.2397°N, 25.8791°E | Siren, HannuHannu Siren | 1992 |  |  |
| Silta | Tuulensuun veistospuisto | Pasala | 63.2446°N, 25.8763°E | Gryta, RadoslawRadoslaw Gryta | 2005 |  |  |
| Sivullinen | Tuulensuun veistospuisto | Pasala | 63.2393°N, 25.8785°E | Aiha, MarttiMartti Aiha | 1999 |  |  |
| Temppeli | Tuulensuun veistospuisto | Pasala | 63.2419°N, 25.8776°E | Enckell, CarolusCarolus Enckell | 1992 |  |  |
Ara guadeloupensis

Mahdollinen kuvitus lajista Ara guadeloupensis. François-Nicolas Martinet, 1765
Edwards' Dodo, Roelant Saveryn maalaus vuodelta 1626 saattaa esittää Ara guadeloupensisin (vasemmalla) ja Ara martinicusin (oikealla).
Ara guadeloupensis on sukupuuttoon kuollut arapapukaijalaji, jonka oikeasta olemassaolosta ei olla varmoja. Esimerkiksi Kansainvälinen luonnonsuojeluliitto ei enää tunnusta lajin olemassaoloa. Lajin kuvaili ja nimesi Austin Hobart Clark (1905). Lajia tavattiin Guadeloupessa, Pienillä Antilleilla Karibianmeren itäosassa. Lajin sanottiin muistuttavan ulkonäöltään paljon puna-araa, mutta se oli lyhyempi ja sen pyrstö oli kokonaan punainen (verrattuna puna-aran sinipunakirjavaan pyrstöön). Du Terte kuvaili lajin olevan pitkäikäinen, mutta herkkä sairauksille. Tämän vuoksi on ajateltu, että laji saattoi kuolla sukupuuttoon lopulta tautien ja ylimetsästyksen yhteisvaikutuksesta.
De-Loused in the Comatorium

| De-Loused in the Comatorium The Mars Volta |
| --- | --- | --- |

Studioalbumin tiedot
 Äänitetty : 2002 – 2003, Los Angeles
 Julkaistu: 24. kesäkuuta 2003
 Tuottaja(t): Rick Rubin, Omar Rodriguez-Lopez
 Tyylilaji: Progressiivinen rock, taiderock, post-hardcore, vaihtoehtorock
 Kesto: 60.45
 Levy-yhtiö: Gold Standard Laboratories
Listasijoitukset
  74. (12. heinäkuuta 2003)   47. (3. elokuuta 2003)   39.   26.
The Mars Voltan muut julkaisut
|   | De-Loused in the Comatorium 2003 | Live EP 2003 |
De-Loused in the Comatorium on yhdysvaltalaisen progressiivisen rockyhtyeen The Mars Voltan vuonna 2003 julkaistu debyyttialbumi. Levy on konseptialbumi, joka perustuu yhtyeen laulajan Cedric Bixler-Zavalan ja ääniteknikko Jeremy Wardin kirjoittamaan novelliin, jonka kuvitteellinen päähenkilö nimeltään Cerpin Taxt vaipuu viikon verran kestävään koomaan saatuaan yliannostuksen morfiinia.
Albumin kansitaiteen on suunnitellut Storm Thorgerson.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | "Son et lumière" | 1.35 |  |  |  |  |  |  |  |
| 2. | "Inertiatic ESP" | 4.23 |  |  |  |  |  |  |  |
| 3. | "Roulette Dares (The Haunt Of)" | 7.30 |  |  |  |  |  |  |  |
| 4. | "Tira me a las arañas" | 1.28 |  |  |  |  |  |  |  |
| 5. | "Drunkship of Lanterns" | 7.05 |  |  |  |  |  |  |  |
| 6. | "Eriatarka" | 6.20 |  |  |  |  |  |  |  |
| 7. | "Cicatriz ESP" | 12.28 |  |  |  |  |  |  |  |
| 8. | "This Apparatus Must Be Unearthed" | 4.57 |  |  |  |  |  |  |  |
| 9. | "Televators" | 6.18 |  |  |  |  |  |  |  |
| 10. | "Take the Veil Cerpin Taxt" | 8.41 |  |  |  |  |  |  |  |
|  |  | 60.45 |  |  |  |  |  |  |  |
| Bonuskappale Japanissa, Iso-Britanniassa ja Australiassa julkaistuissa albumin erikoispainoksissa |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 11. | "Ambuletz" | 7.03 |  |  |  |  |  |  |  |
|  |  | 67.48 |  |  |  |  |  |  |  |
| Bonuslevy Australian erikoispainoksessa (kappaleet ovat samat kuin yhtyeen Live EP -julkaisulla) |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | "Roulette Dares (The Haunt Of)" (liveäänitys XFM Studiolla Lontoossa 7. heinäkuuta 2003) | 9.29 |  |  |  |  |  |  |  |
| 2. | "Drunkship of Lanterns" (liveäänitys XFM Studiolla Lontoossa 7. heinäkuuta 2003) | 9.38 |  |  |  |  |  |  |  |
| 3. | "Cicatriz ESP" (liveäänitys Electric Ballroomissa Lontoossa 9. heinäkuuta 2003) | 16.08 |  |  |  |  |  |  |  |
| 4. | "Televators" (liveäänitys Electric Ballroomissa Lontoossa 9. heinäkuuta 2003) | 7.18 |  |  |  |  |  |  |  |
|  |  | 42.33 |  |  |  |  |  |  |  |
Kokoonpano > Yhtye

Cedric Bixler-Zavala – laulu
Omar Rodriguez-Lopez – kitara, bassokitara (kappaleessa "Ambuletz")
Jon Theodore – rummut
Isaiah "Ikey" Owens – kosketinsoittimet
Flea – bassokitara (paitsi kappaleilla "Televators" ja "Ambuletz")
Jeremy Ward – efektit, äänimanipulointi
Kokoonpano > Vierailevat muusikot

Lenny Castro – lyömäsoittimet
John Frusciante – kitara, syntetisaattori (kappaleessa "Cicatriz ESP")
Justin Meldal-Johnsen – basso (kappaleessa "Televators")
Arvostelut

Imperiumi: 9,5 / 10
Soundi:
Kalle Vierto

Kalle Kustaa Vierto, sukunimi aik. Nyström (10. joulukuuta 1886 Jyväskylä – 11. kesäkuuta 1968 Jyväskylä) oli suomalainen suojeluskuntajärjestön sotilasohjaaja, tunturihiihdon uranuurtaja, kapteeni ja huoltopäällikkö.
Kalle Vierton vanhemmat olivat Kustaa Herbert Nyström ja Sofia Jaakontytär Kuusisto. Hän kävi seminaarin harjoituskoulun ja valmistui kansakoulun opettajaksi Jyväskylän seminaarista 1909 ja toimi opettajana Soinin Kivijärvellä 1909–1914 ja Lehtimäen Taimelassa 1914–1920. Suomen sisällissodan alettua Vierto liittyi tammikuun lopulla 1918 Seinäjoella Valleniuksen joukkoihin. Hän otti osaa taisteluihin Vilppulassa ja toimi Kolhon rautatieaseman komendanttina. Helmikuussa 1918 hän siirtyi Pohjois-Hämeen rykmenttiin ja otti Hans Kalmin pataljoonan mukana joukkueen johtajana ja komppanian varapäällikkönä osaa Vehkajärven, Kuhmoisten, Padasjoen, Kurkilan, Lammin, Anianpellon ja Lahden taisteluihin haavoittuen Vehkajärvellä. Sodan jälkeen Vierto oli paikallispäällikkönä Etelä-Pohjanmaan suojeluskuntapiirissä 1918–1920. Hän oli suojeluskuntajärjestön III sotilasohjaajana eli urheiluohjaajana 1920–1936 ja Jyväskylän seminaarin voimistelun ja terveysopin lehtorina 1925–1926. Vierto teki liikuntakasvatukseen liittyviä opintomatkoja Hollantiin, Saksaan ja Tanskaan. Lisäksi hän suoritti useita urheilu- ja sotilastäydennyskursseja. Vuonna 1930 Vierto oli Lapuan liikkeen talonpoikaismarssin apulaiskomentajana. Hän oli sitten Suomen Hiihtoliiton tunturihiihtokurssien johtajana 1936–1938 Vierumäellä ja Lapissa ja opetti lukuisilla mäenlasku- ja tuomarikursseilla Suomessa. Jatkosodan aikana Vierto oli Naarajärven sotavankileirin Sotavankien järjestelyleiri n:o 2:n komentajana 1942. Järjestelyleiriltä sotavangit lähetettiin varsinaisille sotavankileireille.
Sotien jälkeen Vierto jatkoi urheilutoiminnassa Jyväskylän Kisa-Tovereissa ja toimi lisäksi Metsämiesten urheilutoiminnan yhtenä käynnistäjänä 1948 ja Metsäurheilun hallituksen jäsenenä.
Vierto oli 15 vuoden ajan Suomen Valtakunnan Urheiluliiton SVUL:n Keski-Suomen piirin jäsenenä ja varapuheenjohtajana ja 25 vuotta SVUL:n hiihtojaoston ja Suomen Hiihtoliiton johtokunnan jäsenenä, josta ajasta puheenjohtajana 1941–1942. Hän oli Jyväskylän Ladun perustajajäsen 1941 ja ensimmäinen puheenjohtaja. Hänelle myönnettiin Suomen liikuntakulttuurin ja urheilun kultainen ja hopeinen ansioristi. Vierto osallistui 1906 Tampereen voimistelu- ja urheilujuhlille Jyväskylän seminaarin joukkueessa.
Kalle Vierton veli oli kauppaneuvos Väinö M. Nyström, jonka kanssa hän perusti 1925 Autoliike Nyström–Vierton, myöhemmin V. Nyströmin Autoliike Jyväskylään.
Kalle Vierton poika Paavo Vierto (1915–1941) oli mäkihyppääjä, joka voitti Cortina d’Ampezzon maailmanmestaruuskisoissa 1941 Suomelle mäkihypyn ensimmäisen maailmanmestaruuden. Paavo Vierto oli mukana suomalaisessa SS-vapaaehtoispataljoonassa ja kaatui Ukrainassa joulukuussa 1941, vähän ennen kuin hänen olisi pitänyt aloittaa Saksan hiihtojoukkueen valmentajana.
Toimitustöitä

Jyväskylän Kisa-Toverit 1912-1962; toim. Huki Lampinen, Reima Nousiainen ja Kalle Vierto. Jyväskylän Kisa-Toverit, Jyväskylä 1962